Komission asetus (EY) N:o 1241/2002, annettu 10 päivänä heinäkuuta 2002, tiettyjen nimitysten kirjaamisesta maataloustuotteiden ja elintarvikkeiden maantieteellisten merkintöjen ja alkuperänimitysten suojasta annetussa neuvoston asetuksessa (ETY) N:o 2081/92 säädettyyn "Suojattujen alkuperänimitysten ja suojattujen maantieteellisten merkintöjen rekisteriin" annetun asetuksen (EY) N:o 2400/96 liitteen täydentämisestä (Gailtaler Speck, Morbier, Queso Palmero tai Queso de la Palma, Thrapsanon ekstra-neitsytoliiviöljy, Turrón de Agramunt tai Torró d'Agramunt)



Virallinen lehti nro L 181 , 11/07/2002 s. 0004 - 0005



Komission asetus (EY) N:o 1241/2002, annettu 10 päivänä heinäkuuta 2002, tiettyjen nimitysten kirjaamisesta maataloustuotteiden ja elintarvikkeiden maantieteellisten merkintöjen ja alkuperänimitysten suojasta annetussa neuvoston asetuksessa (ETY) N:o 2081/92 säädettyyn "Suojattujen alkuperänimitysten ja suojattujen maantieteellisten merkintöjen rekisteriin" annetun asetuksen (EY) N:o 2400/96 liitteen täydentämisestä (Gailtaler Speck, Morbier, Queso Palmero tai Queso de la Palma, Thrapsanon ekstra-neitsytoliiviöljy, Turrón de Agramunt tai Torró d'Agramunt) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon maantieteellisten merkintöjen ja alkuperänimitysten suojasta 14 päivänä heinäkuuta 1992 annetun neuvoston asetuksen (ETY) N:o 2081/92(1), sellaisena kuin se on viimeksi muutettuna komission asetuksella (EY) N:o 2796/2000(2), ja erityisesti sen 6 artiklan 3 ja 4 kohdan, sekä katsoo seuraavaa: (1) Asetuksen (ETY) N:o 2081/92 5 artiklan mukaisesti Espanja on toimittanut komissiolle hakemuksen "Queso Palmero-" tai "Queso de la Palma" -nimityksen rekisteröimiseksi alkuperänimityksenä ja "Turrón de Agramunt-" tai "Torró d'Agramunt" -nimityksen rekisteröimiseksi maantieteellisenä merkintänä, Ranska on toimittanut komissiolle hakemuksen "Morbier" -nimityksen rekisteröimiseksi alkuperänimityksenä, Itävalta on toimittanut komissiolle hakemuksen "Gailtaler Speck" -nimityksen rekisteröimiseksi maantieteellisenä merkintänä, ja Kreikka on toimittanut hakemuksen "Thrapsanon ekstra-neitsytoliiviöljy" -nimityksen rekisteröimiseksi alkuperänimityksenä. (2) Mainitun asetuksen 6 artiklan 1 kohdan mukaisesti on todettu, että hakemukset ovat asetuksen säännösten mukaisia ja että niissä on kaikki sen 4 artiklassa edellytetyt tiedot. (3) Asetuksen (ETY) N:o 2081/92 7 artiklassa tarkoitettuja vastalauseita ei ole toimitettu komissioon sen jälkeen, kun tämän asetuksen liitteessä mainitut nimitykset julkaistiin Euroopan yhteisöjen virallisessa lehdessä(3). (4) Tämän vuoksi kyseiset nimitykset voidaan lisätä "Suojattujen alkuperänimitysten ja suojattujen maantieteellisten merkintöjen rekisteriin", ja niitä on näin ollen pidettävä yhteisössä suojattuina alkuperänimityksinä tai suojattuina maantieteellisinä merkintöinä. (5) Tämän asetuksen liite täydentää komission asetuksen (EY) N:o 2400/96(4), sellaisena kuin se on viimeksi muutettuna asetuksella (EY) N:o 1097/2002(5), liitettä, ON ANTANUT TÄMÄN ASETUKSEN: 1 artikla Täydennetään asetuksen (EY) N:o 2400/96 liitettä tämän asetuksen liitteessä mainituilla nimityksillä ja lisätään kyseiset nimitykset asetuksen (ETY) N:o 2081/92 6 artiklan 3 kohdan mukaisesti suojattuina alkuperänimityksinä (SAN) tai suojattuina maantieteellisinä merkintöinä (SMM) "Suojattujen alkuperänimitysten ja suojattujen maantieteellisten merkintöjen rekisteriin". 2 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 10 päivänä heinäkuuta 2002. Komission puolesta Franz Fischler Komission jäsen (1) EYVL L 208, 24.7.1992, s. 1. (2) EYVL L 324, 21.12.2000, s. 26. (3) EYVL C 327, 22.11.2001, s. 11 (Gailtaler Speck). EYVL C 319, 14.11.2001, s. 3 (Turrón de Agramunt tai Torró d'Agramunt). EYVL C 319, 14.11.2001, s. 7 (Queso Palmero tai Queso de la Palma). EYVL C 270, 25.9.2001, s. 4 (Morbier). EYVL C 241, 29.8.2001, s. 12 (Thrapsanon ekstra-neitsytoliiviöljy). (4) EYVL L 327, 18.12.1996, s. 11. (5) EYVL L 166, 25.6.2002, s. 8. LIITE PERUSTAMISSOPIMUKSEN LIITTEEN I IHMISRAVINNOKSI TARKOITETUT TUOTTEET Lihavalmisteet ITÄVALTA Gailtaler Speck (SMM) Juustot RANSKA Morbier (SAN) ESPANJA Queso Palmero tai Queso de la Palma (SAN) Rasvat KREIKKA Thrapsanon ekstra-neitsytoliiviöljy (SAN) ASETUKSEN (ETY) N:o 2081/92 LIITTEESSÄ I TARKOITETUT ELINTARVIKKEET Leipomo-, konditoria-, makeis- ja keksituotteet ESPANJA Turrón de Agramunt tai Torró d'Agramunt (SMM)